
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 498 


18 Ιουνίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με την 
επωνυμία «ΣΤΑΥΡΟΣ ΚΑΙ ΘΕΟΔΩΡΟΣ Γ. ΚΑΛΚΑΝ- 
ΔΗΣ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των προϋποθέσεων εκτέλεσης στις Δικα¬ 
στικές Φυλακές Κόρινθου της προσωρινής κρατή- 
σεως και των ποινών φυλακϊσεως που επιβάλλονται 

σε ορισμένους στρατιωτικούς. 2 

Διαδικασία απαλλαγής από το Φ.Π.Α. της παράδοσης 
αγαθών προέλευσης τρίτων χωρών, τα οποία προέρ¬ 
χονται είτε από εκχώρηση εισαγωγκού δικαιώματος 


είτε από οπισθογράφηση φορτωτικών εγγράφων, 
με σκοπό να τεθούν σε ένα από τα καθεστώτα του 

άρθρου 21 του Ν. 1642/86, όπως ισχύει. 3 

Διαδικασία και κριτήρια χορήγησης εγγύησης του Ελ¬ 
ληνικού Δημοσίου σε δάνεια δημοσίων επιχειρή¬ 
σεων και οργανισμών. 4 

Καθορισμός αποζημίωσης μελών Διοικητικού Συμβου¬ 
λίου του Τ.Α.Π.Α.Π. 5 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Εγκριση σύστασης του κοινωφελούς ιδρύματος με την 
επωνυμία «ΣΤΑΥΡΟΣ ΚΑΙ ΘΕΟΔΩΡΟΣ Γ. ΚΑΛΚΑΝ- 
ΔΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 19.11.1994 ιδιόγραφη διαθήκη του Σταύρου 
Καλκανδή, που δημοσιεύθηκε με το αριθ. 849/1.3.1996 
πρακτικό του Μ ον. Πρωτοδικείου Αθηνών, με την οποία συ- 
στήθηκε κοινωφελές ίδρυμα με την επωνυμία «ΣΤΑΥΡΟΣ 
ΚΑΙ ΘΕΟΔΩΡΟΣ Γ. ΚΑΛΚΑΝΔΗΣ» και με έδρα την Σπάρτη. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 3.3.1997 γνωμοδότηση του Συμβουλίου 
Εθνικών Κληρ/των. 


4. Την αριθ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες του Υπουργού Οικονομι¬ 
κών στους Υφυπουργούς Οικονομικών (ΦΕΚ 922/Β ). 

Με πρόταση του Υπουργού Υγείας και Πρόνοιας και του 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΣΤΑΥΡΟΣ ΚΑΙ ΘΕΟΔΩΡΟΣ Γ. ΚΑΛ- 
ΚΑΝΔΗΣ», η οποία έγινε από το Σταύρο Καλκανδή με την 
από 19.11.1994 ιδιόγραφη διαθήκη του που δημοσιεύ¬ 
θηκε με το αριθ. 849/1.3.96 πρακτικό του Μον. Πρωτοδι¬ 
κείου Αθηνών. Το ίδρυμα τούτο αποτελεί νομικό πρόσωπο 
ιδιωτικού δικαίου υπάγεται στην εποπτεία και τον έλεγχο 
των Υπουργών Οικονομικών και Υγείας και Πρόνοιας και 
διέπεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των Διαταγμάτων που εκδόθηκαν ή θα εκδοθούν, σε εκτέ¬ 
λεση του Νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΣΤΑΥΡΟΣ ΚΑΙ ΘΕΟΔΩΡΟΣ Γ ΚΑΛ- 
ΚΑΝΔΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΣΤΑΥΡΟΣ 
ΚΑΙ ΘΕΟΔΩΡΟΣ Γ. ΚΑΛΚΑΝΔΗΣ», που συστήθηκε από 
το Σταύρο Γ. Καλκανδή με την από 19.11.1994 ιδιόγραφη 
διαθήκη του, που δημοσιεύθηκε με το αριθ. 849/ 
1.3.1996 πρακτικό του Μον. Πρωτοδικείου Αθηνών, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε 
φορά ισχύει ο Νόμος αυτός και των Διαταγμάτων που εκ¬ 
δόθηκαν ή θα εκδοθούν σε εκτέλεση του Νόμου τούτου. 

2. Έδρα του ιδρύματος είναι η Σπάρτη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 

ιδρύματος, και ατο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι η παροχή οικονομικής ενί¬ 
σχυσης λόγω γόμου κάθε χρόνο σε 10 θυγατέρες πολύτε¬ 
κνων οικογενειών μονίμων κατοίκων της περιφέρειας της 
Ιερός Μητρόπολης Μονεμβασίας και Σπάρτης, προτιμω- 
μένων, εφ’ όσον υπάρχουν, των μονίμων κατοίκων Νεάπο¬ 
λης Βοιών, οι οποίες θα παντρεύονται σύμφωνα με τους 
ιερούς κανόνες της Ανατολικής Ορθοδόξου Εκκλησίας. 

Άρθρο 3 

Περιουσία - Πόροι 

1. Περιουσία του ιδρύματος αποτελεί ποσό πενήντα 
εκατομμυρίων (50.000.000) δρχ. σε αναπαλλοτρίωτη κα¬ 
τάθεση, προκειμένου από τους τόκους του να εξυπηρε¬ 
τείται ο σκοπός του ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους: 

1) Μητροπολίτη Μονεμβασίας και Σπάρτης 

2) Προϊστάμενο Κτηματικής Υπηρεσίας Λακωνίας 

3) Προϊστάμενο Διεύθυνσης Πρόνοιας Νομαρχίας Λα¬ 
κωνίας. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

Λόγω του αριθμού των μελών του Διοικητικού Συμβου¬ 
λίου είναι δυνατόν να συμπίπτουν δύο ιδιότητες σε ένα μέ¬ 
λος του Διοικητικού Συμβουλίου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. Η θητεία 
του νέου μέλους διαρκεί όσο ο χρόνος υπηρεσίας στην 
αντίστοιχη θέση του αποποιηθέντος μέλους. 

4. Το Διοικητικό Συμβούλιο συνεδριάζει τακτικά κάθε 
τέσσερις (4) μήνες και εκτάκτως όποτε το ζητήσει ο Πρόε¬ 
δρος ή δύο άλλα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. Σε περίπτωση που ο Πρόεδρος αμελεί να συ- 
γκαλέσει Διοικητικό Συμβούλιο τακτικό ή έκτακτο, το Συμ¬ 
βούλιο συγκαλεί ο Αντιπρόεδρος του ιδρύματος. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τουλάχιστον δύο (2). Μεταξύ των 
παρόντων πρέπει υποχρεωτικά να είναι ο Πρόεδρος ή ο 
νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών όταν συνε¬ 
δριάζει με όλα τα μέλη του και με ομόφωνη απόφαση όταν 
συνεδριάζει με δύο μέλη του. 


7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα μετις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (ΦΕΚ 552/Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και παθη¬ 
τικού του ιδρύματος. 

β) Αποφασίζει για την πρόσληψη υπαλλήλου κατά το 
χρόνο παραλαβής των αιτήσεων και ολοκλήρωσης της δια¬ 
δικασίας εκτέλεσης του σκοπού με την προϋπόθεση ότι 
υπάρχει αντίστοιχη πίστωση στον εγκεκριμένο προϋπολο¬ 
γισμό του. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβου- 

λίου πέντε (5) τουλάχιστον ημέρες πριν από τη συνε¬ 
δρίαση. 

V) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν, δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων οε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο όταν απουσιάζει ή κωλύεται αναπληρώ¬ 
νει ο Αντιπρόεδρος. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για την σύνταξη των πρακτικών του Διοικη¬ 
τικού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος. 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 


άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1 ■ 7ο Διοικητικό Συμβούλιο του ιδρύματος καλεί με προ¬ 
κήρυξη πρόσκλησή του που δημοσιεύεται μέχρι την 15η 
Απριλίου κάθε χρόνο μια φορά σε μια τοπική, κατά προτί¬ 
μηση ημερήσια εφημερίδα της περιφέρειας του ιδρύμα¬ 
τος και μια φορά οε δύο ημερήσιες Αθηναϊκές εφημερίδες 
μεγάλης κυκλοφορίας, όλες τις ενδιαφερόμενος που δι¬ 
καιούνται οικονομική ενίσχυση για την αντιμετώπιση των 
δαπανών του γάμου τους, να υποβάλλουν ο ’ αυτό μέχρι και 
την 30 Μαιου του ίδιου έτους, σχετική αίτηση με τα απα¬ 
ραίτητα δικαιολογητικά που σναφέρονται στην παραπάνω 
προκήρυξη-πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από το γραφεία του 
ιδρύματος και του Δημοτικού Καταστήματος. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδ ικα για τη 
σύναψη έγκυρου γάμου, μέχρι και 30 ετών. 

β) Είναι παιδιά πολυτέκνων οικογενειών σύμφωνα με 
την εκάστοτε νομοθεσία περί πολυτέκνων. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης και δεν έχει λυθεί ο γάμος τους. 

δ) Είναι μόνιμοι κάτοικοι της Περιφέρειας της Ιερός Μη¬ 
τρόπολης Μονεμβασίας και Σπάρτης. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει-ανακηρύσσει, με 
αιτιολογημένη απόφασή του τις νέες που θα ενισχυθούν 
οικονομικά για την αντιμετώπιση των δαπανών του γάμου 
τους λαμβανομένου υπόψη του βαθμού απορίας τους του 
αριθμού των τέκνων της οικογένειάς τους και οποιοσδή¬ 
ποτε άλλου στοιχείου που κατά την κρίση του Διοικητικού 
Συμβουλίου συμβάλλει στην αντικειμενικότερη επιλογή. 

Σε περίπτωση κατά την οποία οι υποψήφιες, που πλη¬ 
ρούν τις προϋποθέσεις της οικονομικής ενίσχυσης και 
έχουν ία ίδια προσόντα είναι περισσότερες των δέκα θα 
προτιμσύνται οι νόμιμοι κάτοικοι Νεάπολης Βοιών. 

Σε περίπτωση που και πάλι ο αριθμός των υποψηφίων 
που πληρούν τις προϋποθέσεις οικονομικής ενίσχυσης και 
έχουν τα ίδια προσόντα, είναι μεγαλύτερος από τον 
αριθμό των οικονομικών ενισχύσεων που πρόκειται να δο¬ 
θούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενος με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσει τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση της επιλογής και ανακήρυξης της δι¬ 
καιούχου τοιχοκολείται την ίδια ή την επόμενη ημέρα, έξω 
από τα γραφεία του ιδρύματος και του Δημοτικού Κατα¬ 
στήματος, με αποδεικτικό που θα υπογράφεται από το 

Γραμματέα ή άλλο εξουσιοδοτημένο υπάλληλο του ιδρύ¬ 
ματος και από ένα δημότη. 

5. Μετά την παρέλευση δεκαήμερης προθεσμίας από 
την τοιχοκόλληση και εφ' όσον δεν υποβληθούν ενστά¬ 
σεις, δίνεται εντολή στην Τράπεζα όπου βρίσκονται οι κα¬ 
ταθέσεις του ιδρύματος, να καταθέσει το ποσό της οικο¬ 
νομικής ενίσχυσης σε έντοκο λογαριασμό, στο όνομα της 
δικαιούχου. Το ποσό του κεφαλαίου της οικονομικής ενί¬ 
σχυσης και οι τόκοι του, αναλαμβάνονται από τη δικαιούχο 
με την προσκόμιση στην Τράπεζα ή το πιστωτικό ίδρυμα 
της ληξιαρχικής πράξης γάμου της, εντός έτους από της 
επιλογής της. Σε περίπτωση που δικαιούχοι δεν αναλά¬ 
βουν το ποσό εντός έτους από της επιλογής τους το αντί¬ 
στοιχο ποσό μετά των τόκων επιστρέφεται στο ίδρυμα. 

6. Σε περίπτωση υποβολής ενστάσεων εμπόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα επιλογής και ανακή¬ 
ρυξης των δικαιούχων ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού, τα παραπέμπει με σχε¬ 
τική εισήγησή του στο Συμβούλιο Εθνικών Κληροδοτημά¬ 
των προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμόδιου Υπουργού, με την 
οποία είναι δυνατό να εγκριθεί ή να απορριφθεί η να τρο¬ 
ποποιηθεί η σχετική απόφαση του Διοικητικού Συμβου¬ 
λίου του ιδρύματος, και να διαταχθεί η επανάληψη της 
όλης διαδικασίας επιλογής και ανακήρυξης των δικαιού¬ 
χων των οικονομικών ενισχύσεων. 

Άρθρο 10 


δ) Βιβλίο - μητρώο χορήγησης οικονομικών ενισχύ¬ 
σεων, 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ιερά Μητρό¬ 
πολη Μονεμβασιας και Σπάρτης ως κεφάλαιο αυτοτελούς 
διαχείρισης για την εκτέλεση του ίδιου σκοπού. 

Στον Υπουργό Υγείας Πρόνοιας και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 11 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

οι υπουργοί 


Οικονομική διαχείριση 

1. Η οικονομική διαχείριση του ιδρύματος περιλαμβάνει 

ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Π.Δ/τος έγκρισης της σύστασης του ιδρύματος, η 
οποία μπορεί να παραταθεί μέχρι την 31η Δεκεμβρίου του 
επομένου ημεορλογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνε¬ 
δρίασή του. .. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (Φ.Ε.Κ. 552/Α). 

Άρθρο 11 
Βιβλία και Στοιχεία 

1 Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 

β) Βιβλίο πρακτικών συνεδριάσεων του Διοικητικού 

Συμβουλίου, 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στην διάρκεια της χρήσης, 


ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝ/ΝΟΣ ΓΕΙΤΟΝΑΣ 

-»- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 900/13321 ^ 

Καθορισμός των προϋποθέσεων εκτέλεσης στις Δικαστι¬ 
κές Φυλακές Κορίνθου της προσωρινής κρατήσεως και 
των ποινών φυλακίσεως που επιβάλλονται σε ορισμέ¬ 
νους στρατιωτικούς. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α. Τις διατάξεις του άρθρου 25 Ν. 292/95 «Οργάνωση 
και λειτουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις» 

(ΦΕΚΑ’35). . Λ 

β. Τη διάταξη της παραγράφου 4 και του δευτέρου εδα¬ 
φίου της παραγράφου 3 του άρθρου 14 του Στρατιωτικά 
Ποινικού Κώδικα, ο οποίος κυρώθηκε με τον Ν. 2287/95 
(ΦΕΚ Ά 20). 

γ. Τις διατάξεις του άρθρου 3 του Κανονισμού Στρατιω¬ 
τικών Φυλακών (κύρωση με το Π.Δ. 427/94, ΦΕΚ Α 242), 
όπως τροποποιήθηκε με το άρθρο 8 του Ν. 2479/97 
«Ανώτατο Ειδικό Δικαστήριο, επιτάχυνση των δικών, δικό- 

νομικές απλουστεύσεις και άλλες διατάξεις» (ΦΕΚ Α' 67). 

δ. Το άρθρο 29Α του Ν. 1558/85 (ΦΕΚ Α' 137). το 
οποίο προστέθηκε με το άρθρο 27 του Ν. 2081/92 (ΦΕΚ 
Α' 154) και τροποποιήθηκε με το άρθρο 1 του Ν. 2469/97 
(ΦΕΚ Α' 38), και το γεγονός άτι από τς διατάξεις του παρό¬ 
ντος δεν προκαλείται επιβάρυνση εις βάρος του Κρατικού 
Προϋπολογισμού, αποφασίζουμε: 

1. Οι στρατιωτικοί που καταδικάζονται σε ποινές φυλα- 
κίσεως από το στρατοδικείο Αθηνών, το ναυτοδικείο Πει¬ 
ραιά, το αεροδικείο Αθηνών, τα στρατιωτικά δικαστήρια 
των Χανιών και το Α' Τμήμα του Αναθεωρητικού Δικαστη¬ 
ρίου, θα κρατούνται στις Δικαστικές Φυλακές Κορίνθου. 
Το αυτό ισχύει και για τους στρατιωτικούς οι οποίοι καταδι¬ 
κάζονται σε ποινές φυλακίσεως από οποιοδήποτε άλλο δι¬ 
καστήριο το οποίο βρίσκεται στην εδαφική περιφέρεια 
των παραπάνω αναφερομένων στρατιωτικών δικαστηρίων 
καθώς και για τους στρατιωτικούς για τους οποίους δια- 
τάσσεται προσωρινή κράτηση από τις αρμόδιες δικαστικές 
αρχές που βρίσκονται στην εδαφική περιφέρεια των πα¬ 
ραπάνω αναφερομένων στρατιωτικών δικαστηρίων. 

2. Η ρύθμιση της προηγουμένης παραγράφου ισχύει για 
όσο χρονικό διάστημα ισχύει η παραχώρηση έναντι μισθώ¬ 
ματος στο Υπουργείο Δικαιοσύνης - ΤΑΧΔΙΚ των κτιρια- 
κών εγκαταστάσεων των Φυλακών Ενόπλων Δυνάμεων 
(ΦΕΔ) που βρίσκονται στον Αυλώνα Αττικής. Καθ' όλο το 
χρονικό αυτό διάστημα στις Δικαστικές Φυλακές Κόριν¬ 
θου θα κρατούνται αποκλειστικά και μόνον στρατιωτικοί. 
Οι μεταγωγές κρατουμένων οι οποίες με βάση τις ισχύου- 
σες διατάξεις και διαταγές γίνονται σήμερα από και προς 
τις ΦΕΔ, από τη θέση σε ισχύ της παρούσας θα γίνονται 
από και προς τις Δικαστικές Φυλακές Κορίνθου. 

3. Η κράτηση των αξιωματικών και ανθυπασπιστών κα¬ 
θώς και των γυναικών στρατιωτικών γίνεται σε ιδιαίτερους 
χώρους, χωριστά από τους λοιπούς κρατουμένους. Οι αξι¬ 
ωματικοί και ανθυπασπιστές καθώς και οι γυναίκες στρα¬ 
τιωτικοί χρησιμοποιούν ιδιαίτερους χώρους καθαριότητας 
και περιπάτου, διάφορους απ' αυτού που χρησιμοποιούν 
οι υπόλοιποι κρατούμενοι. 

4. Η διατροφή των στρατιωτικών για όσο χρονικό διά¬ 
στημα κρατούνται στις Δικαστικές Φυλακές Κορίνθου, γί¬ 
νεται με μέριμνα του 6ου Συντάγματος Πεζικού. Υγειονο¬ 
μική περίθαλψη τους παρέχεται στο αναρρωτήριο της φυ¬ 
λακής, με τη συνδρομή, σε όσες περιπτώσες χρειάζεται, 
του υγειονομικού προσωπικού του 6ου Συντάγματος Πεζι¬ 
κού. Κάθε μετακίνηση κρατουμένου για συνέχιση της νο¬ 
σηλείας σε στρατιωτικό νοσοκομείο ή σε ειδικό κρατικό 
θεραπευτήριο, γνωστοποιείται από την Διεύθυνση της Δι¬ 
καστικής Φυλακής Κορίνθου στον αρμόδιο στρατιωτικό ει¬ 
σαγγελέα. 

5. Ο στρατωτικός εισαγγελέας που θα ορίζεται κάθε 
φορά από τον εισαγγελέα του Αναθεωρητικού Δικαστη¬ 
ρίου θα ενημερώνεται επί των συνθηκών κράτησης των 
στρατιωτικών στις Δικαστικές Φυλακές Κορίνθου και θα 
συνεργάζεται με τις αρμόδιες εισαγγελικές αρχές επί 
όλων των συναφών θεμάτων. 

6. Η ισχύς της παρούσας αρχίζει από την ημερομηνία 
θέσεως σε ισχύ της συμφωνίας παρσχωρήσεως των κτι- 
ριακών εγκαταστάσεων των Φυλακών Ενόπλων Δυνάμεων 
στο Υπουργείο Δικαιοσύνης - ΤΑΧΔΙΚ. Από την ημερομη¬ 
νία αυτή όσοι στρατιωτικοί κρατούνται στις ΦΕΔ μετάγο- 
νται στις Δικαστικές Φυλακές Κορίνθου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

01 ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΙΚΑΙΟΣΥΝΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΕΥΑΓΓ. ΓΙΑΝΝΟΠΟΥΛΟΣ 

-♦- 

Αριθ. Δ. 747/336 (3) 

Διαδικασία απαλλαγής από το Φ.Π.Α. της παράδοσης αγα¬ 
θών προέλευσης τρίτων χωρών, τα οποία προέρχονται 
είτε από εκχώρηση εισαγωγκού δικαιώματος είτε από 
οπισθογράφηση φορτωτικών εγγράφων, με σκοπό να 
τεθούν σε ένα από τα καθεστώτα του άρθρου 21 του Ν. 
1642/86, όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 ■ Τις διατάξεις των άρθρων 11,14, 21 και 58 παρ, 3 του 
Ν, 1642/1986 (ΦΕΚ 125/Α), όπως ισχύει. 

2. Τις διατάξεις του Ν. 1165/1918 (ΦΕΚ 73) «περί Τε¬ 
λωνειακού Κώδικος», όπως ισχύει. 

3. Τις διατάξεις των Κανονισμών Ε.Ο.Κ. 2913/92 και 
2454/93. 

4. Την ανάγκη καθορισμού διαδικασίας για την απαλ¬ 
λαγή από τον Φ.Π.Α. της παράδοσης αγαθών προέλευσης 
τρίτων χωρών, τα οποία προέρχονται είτε από εκχώρηση 
του εισαγωγικού δικαιώματος είτε από οπισθογράφηση 
φορτωτικών εγγράφων, με σκοπό να τεθούν σε ένα από τα 
καθεστώτα του άρθρου 21 του Ν. 1642/1986. 

5. Τηναριθμ. 1107147/1239/4.10.1996 (ΦΕΚ922/Β) 
Κοινή Απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

6. Ότι η απόφαση αυτή δεν συνεπάγεται δαπάνη σε βά¬ 
ρος του Κρατικού Προϋπολογισμού, δεδομένου ότι θε¬ 
σπίζει διαδικασία εφαρμογής των διατάξεων του Ν. 1642/ 
86, αποφασίζουμε: 

Άρθρο 1 

Διαδικασία απαλλαγής 

Για την απαλλαγή από το Φ.Π.Α. ακολουθείται η παρα¬ 
κάτω διαδικασία: 

1. Σε περίπτωση παράδοσης αγαθών προέλευσης τρί¬ 
των χωρών, τα οποία προέρχονται είτε από εκχώρηση ει¬ 
σαγωγικού δικαιώματος, είτε από οπισθογράφηση φορτω¬ 
τικών εγγράφων, με σκοπό να τεθούν σε ένα από τα καθε¬ 
στώτα του άρθρου 21 του Ν. 1642/86, εκδίδεται από τον 
κύριο των αγαθών, εκχωρητή, τιμολόγιο πώλησης, στο 
οποίο αναγράφεται, εκτός των άλλων αναφερομένων στο 
άρθρο 12 του Κ.Β.Σ. στοιχείων, και ο αναλογών Φ.Π.Α. 

2. Μετά την, σύμφωνα με τις ισχύουσες διατάξεις, ολο¬ 
κλήρωση της διαδικασίας θέσης των αγαθών σε ένα από 
τα καθεστώτα αυτά, η αρμόδια Τελωνειακή Αρχή εκδίδει 
αυθημερόν, κατόπιν αίτησης του αγοραστή επ' ονόματι 
του οποίου τέθηκαν τα αγαθά στο καθεστώς, για κάθε ένα 
προμηθευτή - εκδότη του υποχρεωτικά προσκομιζόμενου 
σ’ αυτή και προβλεπόμενου από την Π. 63/3/7.1.93 
Δ.Υ.Ο «τιμολογίου πώλησης», βεβαίωση, όπως το συνημ¬ 
μένο υπόδειγμα, σε δύο αντίτυπα. Το πρώτο εξ' αυτών, με 
την ένδειξη «ΓΙΑ ΤΟΝ ΕΚΔΟΤΗ ΤΟΥ ΤΙΜΟΛΟΓΙΟΥ ΠΩ¬ 
ΛΗΣΗΣ», το παραδίδει στον αιτοϋντα και το δεύτερο, με 

την ένδειξη «ΓΙΑ ΤΟ ΤΕΛΩΝΕΙΟ», μαζί με τα προσκομι- 
αθέντα, κατά τ’ ανωτέρω, «τιμολόγιο πώλησης», το προ- 
σαρτά στο εκδιδόμενο κατά περίπτωση τελωνειακό παρα¬ 
στατικό, ενεργώντας επ’ αυτού σχετική πράξη, προς απο¬ 
φυγή έκδοσης και δεύτερης βεβαίωσης για τον ίδιο 

σκοπό. 

3. Η χορηγούμενη στον αγοραστή βεβαίωση της προη¬ 
γούμενης παραγράφου, παραδίδεται από αυτόν στον προ¬ 
μηθευτή - εκδότη του «τιμολογίου πώλησης» εντός προ¬ 
θεσμίας είκοσι (20) ημερών από την έκδοση του «τιμολο¬ 
γίου πώλησης» του προμηθευτή, προκειμένου αυτός να 
εκδώσει, σε κάθε περίπτωση εντός της προθεσμίας αυ¬ 
τής, «πιστωτικό τιμολόγιο», σύμφωνα με τις διατάξεις της 
παραγράφου 13 του άρθρου 12 του Κ.Β.Σ., για την έκ¬ 
πτωση του αναγραφόμενου στο «τιμολόγιο πώλησης» 
Φ.Π.Α. Η βεβαίωση επισυνάπτεται στο στέλεχος του «πι¬ 
στωτικού τιμολογίου» ή τηρείται σε ειδικό φάκελλο ως δι- 
καιολογητικό για την έκπτωση του Φ.Π.Α. 

4. Στην περίπτωση όπου δεν τίθεται στο καθεστώς το 
σύνολο της ποσότητας των αγαθών που αναγράφεται στο 
«τιμολόγιο πώλησης», ο εκδότης αυτού εκδίδει «πιστωτικό 
τιμολόγιο» για την έκπτωση του Φ.Π.Α. που αναλογεί μόνο 
στην αξία των αγαθών που τέθηκαν στο καθεστώς, όπως 
αυτή θα προκύπτει από τη βεβαίωση της Τελωνειακής Αρ¬ 
χής- 


5. Για τυχόν, μέχρι την έναρξη ισχύος της παρούσης, πε¬ 
ριπτώσεις τελωνισμού αγαθών, προερχομένων είτε από 
εκχώρηση εισαγωγικού δικαιώματος είτε από οπισθογρά¬ 
φηση φορτωτικών εγγράφων, με τιμολόγια εκχώρησης — 
πώλησης χωρίς Φ.Π.Α., θα πρέπει οι Τελωνειακός Αρχές, 
με εξαίρεση τις περιπτώσεις που καλύπτονται από τις δια¬ 
τάξεις των αριθμ. Δ. 129/86/2.2.1987 και Δ. 663/453/ 
ΠΟΛ 26/3.6.1987 Δ.Υ.Ο., για τις οποίες προβλέπεται έκ¬ 
δοση τιμολογίων εκχώρησης πώλησης χωρίς Φ.Π.Α., να 
προβούν σε άμεση ενημέρωση του προϊσταμένου της αρ¬ 
μόδιας για τη φορολογία του εκχωρητή - εκδότη του τιμο¬ 
λογίου Δ.Ο.Υ., στέλνοντας συγχρόνως και φωτοτυπία του 
τιμολογίου αυτού, προκειμένου ο τελευταίος να προβεί 
οτον άμεσο καταλογισμό του οφειλόμενου στην αξία του 
τιμολογίου Φ.Π.Α. 

Άρθρο 2 
Έναρξη ισχύος 

Η απόφαση αυτή, που ισχύει από τη δημοσίευσή της, να 
δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 2015353/2267 (4) 

Διαδικασία και κριτήρια χορήγησης εγγύησης του Ελληνι¬ 
κού Δημοσίου σε δάνεια δημοσίων επιχειρήσεων και 

οργανισμών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της περ. β' της παρ. 10 του άρθρου 15 
του νόμου 2469/1997 «Περιορισμός και βελτίωση της 
αποτελεσμστικότητας των Κρατικών δαπανών και άλλες 
διατάξεις». 

2. Τις διατάξεις του Ν. 2322/1995 «Παροχή της εγγύη¬ 
σης του Ελληνικού Δημοσίου για τη χορήγηση δανείων και 
πιστώσεων και άλλες διατάξεις». 

3. Τις διατάξεις του άρθρου 27 του Π.Δ. 284/1988 «Ορ¬ 
γανισμός του Υπουργείου Οικονομικών». 

4. Την αριθμ. 1107147/1239/006Α/7.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

Άρθρο 1 

1. Οι Δημόσιες Επιχειρήσεις και Οργανισμοί (ΔΕΚΟ), τα 
Ασφαλιστικά Ταμεία και οι λοιποί φορείς του Δημόσιου και 
ιδιωτικού Τομέα που πρόκειται να δανειοδοτηθούν με την 
εγγύηση του Ελληνικού Δημοσίου οφείλουν να αποστέ- 
λουν πρόσκληση σε τουλάχιστον δέκα (10) Πιστωτικά 
Ιδρύματα. 

2. Η πρόσκληση της υπό δανειοδότηση επιχείρησης 
αποστέλλεται στα Πιστωτικά Ιδρύματα της παρ. 1 του πα¬ 
ρόντος άρθρου, μόνο ύστερα από έγγραφη προηγούμενη 
κατ’ αρχήν έγκριση της Διυπουργικής Επιτροπής του άρ¬ 
θρου 5 του Ν. 2322/1995, στην οποία θα προσδιορίζονται 
με σαφήνεια οι όροι και η έκταση της χορήγησης της εγγύ¬ 
ησης του Ελληνικού Δημοσίου (πλήρης ή μερική κάλυψη, 
παραίτηση ή μη από το δικαίωμα της δίζησης). Η Διυπουρ¬ 
γική Επιτροπή θα συνεκτιμά τον προορισμό του δανείου, 
τις προοπτικές αποπληρωμής, την παροχή ίδιων εγγυή¬ 
σεων εκ μέρους του δανειολήπτη, καθώς και την έκ¬ 
βαση των προγενέστερων εγγυήσεων που είχαν παρασχε¬ 
θεί στον φορέα. 

3. Η πρόσκληση πρέπει να είναι σαφής και να περιλαμ¬ 
βάνει τα εξής βασικά δεδομένα: 

- Σκοπός του δανείου (επενδυτικό, καταναλωτικό, απο¬ 
πληρωμής κλπ) 

- Νόμισμα χρηματοδότησης (Δραχμές ή συνάλλαγμα) 

- Ύψος και διάρκεια δανείου. 

- Μορφή δανείου (ομολογιακό ή σύνηθες) 

- Τόπος υποβολής των προσφορών 

- Ημερομηνία και ώρα λήξης υποβολής των προσφο¬ 
ρών 

- Προϋποθέσεις χορήγησης της εγγύησης του Δημο¬ 
σίου, σύμφωνα με την απόφαση της Διϋπουργικής Επιτρο¬ 
πής του άρθρου 5 του Ν. 2322/95. 

- Άλλα χαρακτηριστικά 

Στην πρόσκληση πρέπει να διευκρινίζεται ότι η διαδικα¬ 
σία και οι προϋποθέσεις παροχής της εγγύησης του Ελλη¬ 
νικού Δημοσίου είναι ανεξάρτητο θέμα. Δηλαδή, το Ελλη¬ 
νικό Δημόσιο δεν δεσμεύεται για την τελική παροχή της 
εγγύησης, αλλά θα εξετάσει συνολικά το ζήτημα συνεκτι- 
μώντας τη σκοπιμότητα του δανείου, τα δεδομένα της 
υποβληθείσης προσφοράς καθώς και την πορεία των εγ¬ 
γυήσεων που παρασχέθηκαν στο φορέα στο παρελθόν. 

Η πρόσκληση πρέπει να αναφέρει πίνακα αποδεκτών 


και να κοινοποιείται παράλληλα στην αρμόδια Δ/νση του 
Γενικού Λογιστηρίου του Κράτους (Δ 25-Β'). 

4. Εξαίρεση στη διαδικασία αυτή μπορεί να γίνει μόνο 
στις εξής περιπτώσεις: 

α) Για τα δάνεια που χορηγούνται από τους χρηματοπι¬ 
στωτικούς οργανισμούς της Ευρωπαϊκής Ένωσης και του 
Συμβουλίου της Ευρώπης (Ευρωπαϊκή Τράπεζα επενδύ¬ 
σεων, ΕΚΑΧ, ΤΚΑΣΕ), 

β) κατά την κρίση του εγγυητή στην περίπτωση ανανέω¬ 
σης παλαιότερου δανείου, και 

γ) στην περίπτωση σύναψης δανείου ή έκδοσης ομολό¬ 
γου με ιδιωτική τοποθέτηση. 

Άρθρο 2 

1- Οι προσφορές υποβάλλονται σε σφραγισμένο φά¬ 
κελο και ανοίγονται ενώπιον Επιτροπής. 

Στην Επιτροπή συμμετέχει ένας εκπρόσωπος της Τρά¬ 
πεζας της Ελλάδος, ένας εκπρόσωπος του Δ.Σ. του δα¬ 
νειολήπτη φορέα και ένας εκπρόσωπος του εγγυητή (Δ 25 
Κίνησης Κεφαλαίων, Εγγυήσεων Δανείων και Αξιών), οι 
οποίοι ορίζονται από τους οικείους φορείς, ύστερα από 
πρόσκληση του υπό δανειοδότηση φορέα και σύμφωνα με 
τις κείμενες διαδικασίες. 

Η Επιτροπή υποστηρίζεται από γραμματεία που ορίζεται 
από τον υπό δανειοδότηση φορέα. 

2. Η αποσφράγιση των προσφορών γίνεται από την πιο 
πάνω Επιτροπή στην ημερομηνία, ώρα και στον τόπο που 
ορίζεται στην πρόσκληση. 

Στη διαδικασία αποσφράγισης των προσφορών μπο¬ 
ρούν να παρίστανται και εκπρόσωποι των Τραπεζών που 
υπέβαλαν προσφορές, εφόσον το επιθυμούν. 

Μετά την αποσφράγιση των προσφορών η Επιτροπή 
προβαίνει στην καταχώρησή τους σε πρακτικό το οποίο 
υπογράφει και σφραγίζει. 

Προσφορές που υποβάλλονται εκπρόθεσμα δεν απο¬ 
σφραγίζονται και επιστρέφονται ως εκπρόθεσμες. 

Άρθρο 3 

1. Έργο χης Επιτροπής είναι η αξιολόγηση των προσφο¬ 
ρών. 

Η αξιολόγηση των προσφορών από την Επιτροπή γίνεται 
με κριτήριο την οικονομικότερη προσφορά, υπό τους 
ίδιους όρους και προϋποθέσεις για όλες τις προσφορές 
λαμβάνοντας υπόψη της τις επικρατούσες συνθήκες της 
αγοράς και την έκταση ανάληψης ευθύνης του εγγυ¬ 
ητή. 

2. Η γνώμη της Επιτροπής μαζί με το πρακτικό, που 
προβλέπεται στο άρθρο 2 της παρούσης και τις αποδεί¬ 
ξεις παραλαβής από τις Τράπεζες των προσκλήσεων, 
υποβάλλονται στο Διοικητικό Συμβούλιο του δανειολήπτη, 
το οποίο είναι και μόνο αρμόδιο όργανο του φορέα για την 
κατακύρωση ή μη του αποτελέσματος, καθώς και στην 
υποεπιτροπή του άρθρου 6 του Ν. 2322/95, δια της Δ25 
του ΓΛΚ. 

Η γνώμη της Επιτροπής και η κατακύρωση του αποτελέ¬ 
σματος από το Δ.Σ. του δανειολήπτη δεν δεσμεύουν τη Δι¬ 
υπουργική Επιτροπή του άρθρου 5 του Ν. 2322/95. 

Άρθρο 4 

Οι προσφορές ισχύουν και δεσμεύουν τα Πιστωτικά 
Ιδρύματα για 30 ημέρες από την ημερομηνία της απο¬ 
σφράγισης. 

Άρθρο 5 

Το Δ.Σ. του φορέα υποβάλλει το αίτημα χορήγησης εγ- 

γύησης του Ελληνικού Δημοσίου, συνοδευόμενο από την 
αιτιολογημένη απόφαση της Επιτροπής Αξιολόγησης και 
όλα τα σχετικά στοιχεία στην Υποεπιτροπή του άρθρου 6 
του Ν. 2322/95, δια της Δ25 του ΓΛΚ. 

Η Υποεπιτροπή συγκαλείται με ευθύνη του Προέδρου 
της και αποφαίνεται για τη χορήγηση της εγγύησης μετά 
από εξέταση και αιτιολόγηση των παρακάτω στοιχείων: 
α) Τήρηση διαδικασιών προκήρυξης και επιλογής 
β) Σκοπιμότητα του δανείου, προοπτικές αποπληρωμής 
και ύπαρξη εγγυήσεων του φορέα. 

γ) Έκβαση των εγγυήσεων που είχαν παρασχεθεί στο 
παρελθόν στον ίδιο φορέα για σύναψη δανείων. 

δ) Επικρατούσες οικονομικές και νομισματικές συνθή¬ 
κες και ειδικότερα οι εξελίξεις στην αγορά χρήματος, στο 
ισοζύγιο πληρωμών και τη συνολική ρευστότητα στην οι¬ 
κονομία. 

Άρθρο 6 

1. Σε περίπτωση κατάπτωσης της εγγύησης το Υπουρ¬ 
γείο Οικονομικών, το οποίο ως εγγυητής εξυπηρετεί 
πλέον το δάνειο, θέτει προς εξέταση τους λόγους και τις 
ενδεχόμενες παραλείψεις που συνετέλεσαν στην αδυνα¬ 
μία κανονικής εξόφλησης του δανείου από τους υπόχρε¬ 
ους φορείς. Το Υπουργείο Οικονομικών δύναται να θέσει 
σε ειδικό καθεστώς διαχείρισης και κατανομής τα πάσης 
φύσεως έσοδα, αποθεματικά καθώς και τις πάσης (ρύ¬ 
σεως δαπάνες των φορέων και να επιβάλει όρους στη δια¬ 
χείριση της περιουσίας τους, προς τον σκοπό συνέχισης 
αποπληρωμής μέρους ή όλου του δανείου από τους ίδιους 
τους φορείς και εξόφλησης των όσων έχει καταβάλει το 
Ελληνικό Δημόσιο. 

2. Σε περιπτώσεις όπου το ποσό της κατάπτωσης ή των 
προβλεπόμενων καταπτώσεων για όλη τη διάρκεια του 
έτους είναι ιδιαιτέρως μεγάλο και υπερβαίνει το 50% του 
ετήσιου κύκλου εργασιών του δανειολήπτη, το Υπουργείο 
Οικονομικών δύναται να εισάγει το θέμα στην Κυβερνη¬ 
τική Επιτροπή Οικονομικών και Κοινωνικών Υποθέσεων 
προς λήψη των απαραιτήτων μέτρων για τη βελτίωση των 
οικονομικών προοπτικών του φορέα και τη δημιουργία 
προϋποθέσεων σταδιακής αποπληρωμής. 

Άρθρο 7 

Από τις διατάξεις της απόφασης αυτής δεν προκαλείται 
δαπάνη εις βάρος του Κρατικού Προϋπολογισμού ή του 
προϋπολογισμού άλλου Φορέα. 


Η ισχύς της αρχίζει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1997 

Ο ΥΦΥΠΟΥΡΓΟΣ 

ΝΙΚ. ΧΡ1ΣΤΟΔΟΥΛΑΚΗΣ 
-♦- 

Αριθ. 2040014/6280/0022 (5) 

Καθορισμός αποζημίωσης μελών Διοικητικού Συμβουλίου 

του Τ.Α.Π.Α.Π. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 8 και 12 του Π.Δ. 284/88 (ΦΕΚ 128/Α και 
165/Α788) «Οργανισμός του Υπουργείου Οικονομι¬ 
κών». 

2. Την αριθμ. 1131159/1443/0006Α/9.12.96 από¬ 
φαση του Υπουργού Οικονομικών «Ορισμός μελών του 
Δ.Σ. του Τ.Α.Π.Α.Π». 

3. Το άρθρο 19 του Ν. 2470/97. 

4. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

5. Το άρθρο 27 του Ν. 2081/92 με το οποίο προστέ¬ 
θηκε η διάταξη του άρθρου 29Α στον Ν. 1558/85 και το 
γεγονός ότι από τις διατάξεις της απόφασης αυτής προκα- 
λείται ετήσια δαπάνη ύψους 1.224.000 δρχ. σε βάρος του 
Προϋπολογισμού του Τ.Α.Π.Α.Π, στον οποίο έχει προβλε- 
φθεί σχετική πίστωση για το οικονομικό έτος 1997, απο¬ 
φασίζουμε: 

Καθορίζουμε την αποζημίωση των μελών του Διοικητι¬ 
κού Συμβουλίου του Ταμείου Ανταλλάξιμης Περιουσίας 
και Αποκατάστασης Προσφύγων (Τ.Α.Π.Α.Π.), για τη συμ¬ 
μετοχή τους στις συνεδριάσεις αυτού, στο ποσό των οκτώ 
χιλιάδων πεντακοσίων (8.500) δρχ. για κάθε συνε¬ 
δρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 


ΑΓΙΟ ΤΟ ΕΘΝΙΚΟ ΤΥΠΟΓΡΑΦΕΙΟ 


